(I Can't Get No) Satisfaction
(I Can't Get No) Satisfaction — ინგლისური როკ-ჯგუფ როლინგ სტოუნზის სიმღერა. იგი სინგლის სახით წელი წელს გამოიცა. პირველად შეტანილი იქნა ალბომის Out of Our Heads ამერიკულ გამოცემაში. „(I Can't Get No) Satisfaction“ იქცა ჯგუფის ჰიტ-სინგლად და მის პირველ სიმღერად, რომელიც აშშ-ში #1 პოზიციაზე მოხვდა. ბრიტანეთში სიმღერა მხოლოდ მეკობრული რადიოსადგურების ეთერში გადაიცემოდა, ვინაიდან მისი ტექსტი სექსუალურად გამომწვევად ითვლებოდა. სინგლის სახით ბრიტანეთში იგი 1965 წლის აგვისტოში გამოვიდა და ბრიტანეთის ტერიტორიაზე ჯგუფის რიგით მეოთხე #1 სინგლად იქცა. ითვლება, რომ „(I Can't Get No) Satisfaction“ არის ყველა დროის ერთ-ერთი უდიდესი როკ-სიმღერა. 2004 წელს ჟურნალმა Rolling Stone იგი ყველა დროის 500 საუკეთესო სიმღერის სიაში შეიტანა, ხოლო 2006 წელს იგი შეტანილი იქნა კონგრესის ბიბლიოთეკის ჩანაწერების ეროვნულ რეესტრში.